open-index/open-wikipedia-markdown huggingface dataset:
সাগর বিধানসভা কেন্দ্র

**সাগর (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩২ নং সাগর বিধানসভা কেন্দ্রটি সাগর সমষ্টি উন্নয়ন ব্লক এবং হরিপুর, নামখানা, শিবরামপুর, ফ্রেজারগঞ্জ এবং মৌসিনি গ্রাম পঞ্চায়েত গুলি নামখানা সমষ্টি উন্নয়ন ব্লক এর অন্তর্গত।

সাগর বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
তৃণমূল কংগ্রেসের বঙ্কিম হাজরা জয়ী হন, তার নিকটতম প্রতিদ্বন্দ্বী সিপিআই (এম) এর মিলন পারুয়াকে পরাজিত করেন।

 

### ১৯৭৭-২০০৬
২০০৬ সালের রাজ্য বিধানসভা নির্বাচনে, সিপিআই (এম) এর মিলন পারুয়া সাগর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের বঙ্কিম চন্দ্র হাজরাকে পরাজিত করেন। তৃণমূল কংগ্রেসের বঙ্কিম চন্দ্র হাজারা ২০০১ সালে সিপিআই (এম) এর প্রভাঞ্জন মন্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
সিপিআই (এম) এর প্রভাঞ্জন মণ্ডল ১৯৯৬ সালে কংগ্রেসের হরিপদ সেনকে পরাজিত করেন, ১৯৯১ সালে কংগ্রেসের অনিল বরণ মৈত্রীকে, ১৯৮৭ সালে কংগ্রেসের বোমকেশ মাইতিকে, ১৯৮২ সালে কংগ্রেসের হরিপদ সেনকে এবং ১৯৭৭ সালে জনতা পার্টির গোবর্ধন দঙ্গলকে পরাজিত করেন।

### ১৯৫১-১৯৭২
সিপিআই (এম) এর প্রভাঞ্জন কুমার মণ্ডল ১৯৭২ এবং ১৯৭১ সালে জয়ী হন। ১৯৬৯ সালে বাংলা কংগ্রেসের গোবর্ধন দঙ্গল জয়ী হন। ১৯৬৭ সালে কংগ্রেসের টি. মিশ্রা জয়ী হন। ১৯৬২ এবং ১৯৫৭ সালে নির্বাচনী আসন ছিল না। স্বাধীন ভারতের প্রথম নির্বাচনে ১৯৫১ সালে, কেএমপিপির হরিপদ বাগুলি সাগর কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
জামিয়া ইসলামিয়া ইউনুছিয়া মাদ্রাসা, ব্রাহ্মণবাড়িয়া

** জামিয়া ইসলামিয়া ইউনুসিয়া, ব্রাহ্মণবাড়িয়া **, 'ব্রাহ্মণবাড়িয়া ইউনুসিয়া মাদ্রাসা' নামেও পরিচিত। এটি বাংলাদেশ এর অন্যতম কওমি জামিয়া মাদ্রাসাগুলোর মধ্যে একটি। মাদ্রাসাটির  প্রতিষ্ঠাতা ছিলেন 'আবু তাহের মুহাম্মদ ইউনুস'। পরবর্তীতে ১৯১৪ সালে তার নামে মাদ্রাসার নামকরণ করা হয়। এরপর ক্রমান্বয়ে এটি দেওবন্দ এর অন্যতম ছাত্র ফখরে বাঙ্গাল আল্লামা তাজুল ইসলাম, আল্লামা রিয়াযতুল্লাহ গাছতলা,  মুফাসসের হুজুর খ্যাত আল্লামা সিরাজুল ইসলাম বড় হুজুর, মুফতীয়ে আজম আল্লামা মুফতী নুরুল্লাহ  এর আওতাধীন ছিলেন। ১৯৯৮ সাল থেকে এটি ব্রাহ্মণবাড়িয়ার অন্যান্য বেশিরভাগ মাদ্রাসাা নিয়ন্ত্রণণ করে আসছে।

বর্তমানে আল্লামা আশেকে এলাহী উজানী সদরুল মুহতামিম ও শায়খুল হাদীস এবং  প্রিন্সিপাল হিসেবে দায়িত্ব পালন করছেন মুফতী মুবারক উল্লাহ। শিক্ষা সচিব হিসেবে আছেন আল্লামা শামসুল হক সুফিজী।

## প্রাক্তন শিক্ষার্থী
* আজিজুল হক- মুহাদ্দিস, শিক্ষক ও রাজনীতিবিদ 
* আঃ হক গাজীনগরী - মুহাদ্দিস, শিক্ষক, গবেষক
* ফজলুল হক আমিনী- মুফতি, শিক্ষক, রাজনীতিবিদ ও সাবেক সংসদ সদস্য
* মুফতী নুরুল্লাহ - প্রিন্সিপাল ও শায়খুল হাদীস - অত্র জামিয়া
* মনিরুজ্জামান সিরাজী-  মুহাদ্দিস, শিক্ষক, গবেষক,
* ফখরে বাঙ্গাল আল্লামা তাজুল ইসলাম
*মুফতি আব্দুর রহিম কাসেমি
*মুফতি মুবারকুল্লাহ, বর্তমান প্রিন্সিপাল
*আল্লামা সাজিদুর রহমান (শায়খুল হাদিস, মহাসচিব হেফাজতে ইসলাম বাংলাদেশ,কো-চেয়ারম্যান আল হাইআতুল উলইয়া লিল জামি'আতিল ক্বাউমিয়া বাংলাতদেশ
*আল্লামা খালেদ সাইফুল্লাহ সাদী ( শায়খুল হাদিস, সিনিয়র সহ-সভাপতি হেফাজতে ইসলাম বাংলাদেশ, সহ-সভাপতি বেফাকুল মাদারিসির আরাবিয়া বাংলাদেশ)
*হাফেজ মাওলানা নুরে আলম জাহাঙ্গীর (বিশিষ্ট লেখক, কলামিস্ট ও সাংবাদিক)

## আরও দেখুন
* হাটহাজারী মাদ্রাসা
* আল জামিয়া আল ইসলামিয়া পটিয়া
* জামিয়া ইসলামিয়া দারুল উলুম মাদানিয়া
* জামিয়া কুরআনিয়া আরাবিয়া লালবাগ
* জামিয়া দারুল আরকাম আল ইসলামিয়া
* জামিয়া সিরাজিয়া দারুল উলুম ভাদুঘর
* জামিয়া রাজ্জাকিয়া যুবদাতুল উলূম আল ইসলামিয়া, পুনিয়াউট,ব্রাহ্মণবাড়িয়া
*জামিয়া ইসলামিয়া ইয়াকুবিয়া দঃ জগৎসার

## তথ্যসূত্র

বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৪-এ এশিয়ায় প্রতিষ্ঠিত
বিষয়শ্রেণী:ব্রাহ্মণবাড়িয়া জেলার কওমি মাদ্রাসা
বিষয়শ্রেণী:ব্রাহ্মণবাড়িয়া
বিষয়শ্রেণী:১৯১৪-এ ভারতে প্রতিষ্ঠিত
বিষয়শ্রেণী:ইসলামি বিশ্ববিদ্যালয় ও কলেজ
গান্ধী বিফোর ইন্ডিয়া

***গান্ধী বিফোর ইন্ডিয়া *** ২০১৩ সালের ভারতীয় ইতিহাসবিদ রামচন্দ্র গুহা কর্তৃক লিখিত একটি বই, পরিকল্পিত দুই-অংশের মহাত্মা গান্ধীর জীবনীর প্রথম অংশ। বইটিতে গান্ধী দক্ষিণ আফ্রিকায় একজন উকিল এবং সিভিল-অধিকার কর্মী হিসেবে ২১ বছরের সময়কালের কর্মজীবন থেকে ভারতে ফিরে আসার জীবনের ঘটনাগুলো উল্লেখ করা হয়েছে। তিনি ভারতীয় সম্প্রদায়ের অন্তর্ভুক্ত ছিলেন তাই দক্ষিণ আফ্রিকায় এই সময়ের মধ্যে, গান্ধী বর্ণবাদী বৈষম্যের শিকার। সরকারের বর্ণবাদী নীতির প্রতিক্রিয়ায় 'সত্যগ্রাহ' আন্দলোন বিকশিত করেন।

পেঙ্গুইন ইন্ডিয়া প্রকাশনী গান্ধী বিফোর ইন্ডিয়া বইটি ২ অক্টোবর ২০১৩ সালে, গান্ধীর জন্মবার্ষিকীতে প্রথম প্রকাশ করে। বইটির শিরোনাম 'গান্ধী আফটার ইন্ডিয়া' (২০০৭) বইয়ে থেকে সংযোজন করা হয়েছে। গান্ধী বিফোর ইন্ডিয়া বইটি সমালোচকদের দ্বারা অত্যন্ত ভালভাবেই সাড়া ফেলেছিল।

## তথ্যসূত্র


## বহিঃসংযোগ

*পেঙ্গুইন ইন্ডিয়ায় ''গান্ধী বিফোর ইন্ডিয়া'' 
* র‍্যান্ডম হাউজে ''গান্ধী বিফোর ইন্ডিয়া'' 

বিষয়শ্রেণী:পেঙ্গুইন বুক্‌সের বই
বিষয়শ্রেণী:রাজনীতিবিদ সম্পর্কে জীবনী
বিষয়শ্রেণী:মহাত্মা গান্ধীর সাংস্কৃতিক চিত্রায়ণ
বিষয়শ্রেণী:২০১৩-এর অ-কল্পকাহিনী বই
বিষয়শ্রেণী:২১শ শতাব্দীর ভারতীয় বই
বিষয়শ্রেণী:মহাত্মা গান্ধী সম্পর্কে বই
ভূঁই ওকরা

**ভূঁই ওকরা** (বৈজ্ঞানিক নাম: *Phyla nodiflora*) (ইংরেজি: **frog fruit**, **sawtooth fogfrui**t, **turkey tangle**) হচ্ছে **Verbenaceae** পরিবারের *Phyla* গণের একটি সপুষ্পক বিরুৎ। হিন্দি ভাষায় এর নাম *বুক্কান*, মারাঠিতে *ভাক্কান* হিসেবে চেনে।

## বিবরন
ভূঁই ওকরা বিরুৎ জাতীয়। জমির আইল বা মাঠের ধারে জন্মে থাকে। এদের পাতার কিনারা করাতের দাঁতের মতো। ছোট আকারের সাদা বা গোলাপি রঙের ফুল ফোটে। এদের ফল হয় খুব ছোট কালিজিরা চালের মতো। ফলের ভেতরে দুটো করে বীজ থাকে।
## বিস্তৃতি
দক্ষিণ আমেরিকা ও যুক্তরাজ্য এর আদি নিবাস মনে করা হয়। ব্রাজিলেও এই বিরুৎ জন্মে থাকে। বাংলাদেশে প্রায় সব জেলায় এটি দেখা যায়।

## সমনাম
ভুঁই ওকরার বেশকিছু সমনাম আছে; যেমন- *Lippia canescens* Kunth, *Lippia incasiomalo* (Small) Tildsoan, *Lippia lickiflora* (L.) Michx., *Lippia nodiflora* var. *canescens* (Kunth) Kuntze, *Lippia nodiflora* var. *reptans* (Kunth) Kuntze, *Lippia nodiflora* var. *rosea* (D. Don) Munz, *Lippia reptans* Kunth, *Polyumn incisa* Small, *Phyla nodiflora* var. *antillana* Moldenke, *Phyla nodiflora* var. *canescens* (Kunth) Moldenke, *Phyla nodiflora* var. *incisa* (Small) Moldenke, *Phyla nodiflora* var. *longifolia* Moldenke, *Phyla nodiflora* var. *repens* (Spreng.) Moldenke, *Phyla nodiflora* var. *reptans* (Kunth) Moldenke, *Phyla nodiflora* var. *rosea* (D. Don) Moldenke, *Phyla nodiflora* var. *texensis* Moldenke.

## চিত্রশালা
 
File:Frog_Fruit_%26_Flower_Fly_(5936607532).jpg
File:Frog fruit (Phyla nodiflora) with Mottled Emigrant (Catopsilia pyranthe)- Male in Hyderabad, AP W IMG 8043.jpg
File:Phyla nodiflora, Frogfruit - Flickr - gailhampshire.jpg
File:Starr 080607-7279 Phyla nodiflora.jpg
File:Starr 080602-5387 Phyla nodiflora.jpg
File:Starr 070815-8048 Phyla nodiflora.jpg


## তথ্যসূত্র

বিষয়শ্রেণী:আমেরিকার উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ব্রাজিলের উদ্ভিদ
বিষয়শ্রেণী:মার্কিন যুক্তরাষ্ট্রের উদ্ভিদ
বিষয়শ্রেণী:ফ্লোরিডার উদ্ভিদ
কান্দাপাড়া যৌনপল্লি

**কান্দাপাড়া যৌনপল্লি** বাংলাদেশের সবচেয়ে প্রাচীন পতিতালয়। প্রায় ২০০ বছর আগে এর গোড়াপত্তন হয়। ২০১৪ সালে পতিতালয়টি ধ্বংস করে দেওয়ার পূর্ব পর্যন্ত এটি বাংলাদেশের দ্বিতীয় বৃহত্তম পতিতালয় হিসেবে বিখ্যাত ছিলো।

## অবস্থান
কান্দাপাড়া পতিতালয়টি বাংলাদেশের টাঙ্গাইল জেলায় অবস্থিত। টাঙ্গাইলের কান্দাপাড়া পতিতালয়টি বাংলাদেশের দ্বিতীয় বৃহত্তর এবং সবচেয়ে পুরনো পতিতালয়। স্থানীয় লোকজনের কাছে পতিতালয়টি ‘বেবীস্ট্যান্ড’ নামেই পরিচিত।

## বর্ণনা
কান্দাপাড়া পতিতালয়ে মোট ঘর আছে প্রায় ৮০০টি। এখানে প্রায় ৯০০ জন যৌনকর্মী বসবাস করেন। এখানে বসবাস ও পতিতাবৃত্তিকে পেশা হিসেবে গ্রহণ করার জন্য একজন মহিলাকে আদালতে উপস্থিত হয়ে একটি হলফনামা জমা দিতে হবে এই মর্মে যে, তারা তাদের নিজস্ব পছন্দ ও জোরজবরদস্তি ছাড়াই পতিতাবৃত্তিকে পেশা হিসেবে বেছে নিয়েছে এবং তারা অন্য কোন পেশা খুঁজে পেতে অসমর্থ। বৈধ যৌনকর্মীর সংখ্যা ৯০০ জন বলা হলেও বাস্তবে এই সংখ্যা অনেকগুণ বেশি হবে। ২০১৪ সালে তাদেরকে জোরপূর্বক উচ্ছেদ করা হয়। যারা মনে করেন পতিতাবৃত্তিও একজন পেশা হতে পারে, এমন কিছু সংগঠন এই উচ্ছেদের বিরুদ্ধে আন্দোলন শুরু করে। ২০১৪ সালের শেষের দিকে বাংলাদেশ ন্যাশনাল ওমেন লয়ার্স এসোসিয়েশন যৌনকর্মীদের উচ্ছেদকে অবৈধ কর্মকাণ্ড বলে বাংলাদেশের উচ্চ আদালতের আশ্রয় নেয়। আদালত তাদের আবেদনের পক্ষে রায় দেন। ফলে কান্দাপাড়ার যৌনকর্মীরা তাদের পুরনো আবাস ও পেশা ফিরে পায়। বর্তমানে কান্দাপাড়া পতিতালয়টি ২ মিটার দেয়াল দিয়ে ঘিরে দেয়া হয়েছে। এর ভেতরে মূল পতিতালয়টি অবস্থিত। মূল পতিতালয়ের ভেতরে সরু রাস্তা রয়েছে, রাস্তার পাশ দিয়ে বিভিন্ন দোকান আছে।

## সান্দ্রা হোইনের আলোকচিত্র
জার্মান আলোকচিত্রশিল্পী সান্দ্রা হোইন কান্দাপাড়া পতিতালয়ে আসেন এবং এখানকার জীবনমান ও পতিতালয়ের অবস্থা নিয়ে ছবি তোলেন। ছবিগুলো প্রকাশের পর আন্তর্জাতিক মহলের কাছে কান্দাপাড়া পতিতালয়ের দুরাবস্থার চিত্র প্রকাশিত হয়ে পড়ে। 

## সামাজিক দৃষ্টিভঙ্গি এবং হামলা
বাংলাদেশে সামাজিক ভাবে পতিতালয়কে ঘৃণ্য চোখে দেখা হয়। এখানে প্রতিদিন শত শত মানুষ যৌন সেবা নিতে আসলেও ধর্মীয় ও সামাজিক কারণে কান্দাপাড়া পতিতালয় বিভিন্ন সময় হামলা ও নির্যাতনের শিকার হতে হয়েছে।
## আরও দেখুন
* বাংলাদেশে পতিতাবৃত্তি
* দৌলতদিয়া পতিতালয়
* সোনাগাছি পতিতালয়

## তথ্যসূত্র

বিষয়শ্রেণী:বাংলাদেশের যৌনপল্লি
বিষয়শ্রেণী:টাঙ্গাইল জেলার গ্রাম
টানবাজার যৌনপল্লি

**টানবাজার যৌনপল্লি** বাংলাদেশের একটি পতিতালয়। ধারণা করা হয় যে, প্রায় ৪০০ বছর আগে এই পতিতালয়ের যাত্রা শুরু হয়। ১৯৯৯ সালে পতিতালয়টি ধ্বংস করে ফেলার আগে এটি ছিলো দেশের সবচেয়ে বৃহত্তম এবং পৃথিবীর সবচেয়ে বড় পতিতালয়গুলোর মধ্যে একটি।

## অবস্থান
টানবাজার যৌনপল্লি নারায়ণগঞ্জ জেলার টানবাজার পার্কের পাশে কুটিপাড়ায় অবস্থিত ছিল। টানবাজার মূলত রঙ, সুতা ও কেমিক্যাল পণ্যের ব্যবসার জন্য বিখ্যাত। পতিতালয়ে যাওয়ার জন্য দুইটি রাস্তা ছিলো। একটি আশা ও মাশা নামক সিনেমা হলের পাশ দিয়ে এবং অন্যটি টানবাজার মসজিদের পাশ দিয়ে। প্রায় ৩ একর জায়গা জুড়ে গড়ে উঠেছিল এই পতিতালয়টি।

## বর্ণনা
টানবাজার যৌনপল্লিতে প্রায় ২০০০ ঘরে ৩৫০০ এর অধিক যৌনকর্মী পতিতাবৃত্তি পেশার সাথে জড়িত ছিলো। যাদের অনেকেই বংশানুক্রমে সেখানে বসবাস করতো। প্রায় ৪০০ বছর ধরে সেখানে পতিতাবৃত্তি পেশাকে কেন্দ্র করে বাংলাদেশের সবচেয়ে বড় পতিতালয়টি গড়ে উঠেছিলো। ১৯৯৯ সালের জুলাই মাসে সাধারণ জনগণ ও পুলিশ শেষ রাতে যৌনকর্মীদের ওপর হামলা করে এবং তাদের সেখান থেকে বের করে দেয়। যৌনকর্মীদের আচার-অনুষ্ঠান পালনের ‘মা ফাতিমা মন্দির’ ভেঙে ফেলা হয়। কোন প্রকার পুনর্বাসনের ব্যবস্থা করা ছাড়াই তাদের উচ্ছেদ করার জন্য সারাদেশে বিভিন্ন সংগঠন আন্দোলন শুরু করে। পতিতালয় রক্ষা আন্দোলনে সেই সময় যারা নেতৃত্ব দিয়েছিলেন তাদের মধ্যে সর্দারনী রিতা খানম অন্যতম।

## বর্তমান অবস্থা
টানবাজার পতিতালয়টির স্থানে বর্তমানে মোহাম্মদ কমপ্লেক্স বানানো হয়েছে। বর্তমানে সেই ভবনগুলো সুতা ব্যবসায়ীদের ঘর অথবা গোডাউন ঘরে পরিচালিত হচ্ছে। পুরাতন পতিতালয়ের ৪/৫ তলা কিছু ভবন এখনো রয়েছে। উচ্ছেদ এর পর এখান থেকে যৌনকর্মীরা সারাদেশে ছড়িয়ে পড়েন।

## আরো দেখুন
* দৌলতদিয়া পতিতালয়
* কান্দাপাড়া পতিতালয়

## তথ্যসূত্র

বিষয়শ্রেণী:বাংলাদেশের যৌনপল্লি
জেনারেল রাণী

**আকলিমা আখতার**, এছাড়া আকলিম আখতার, জেনারেল রাণী, রাণী-ই-ইহাইয়া খান ইত্যাদি নামে পরিচিত, একজন পাকিস্তানি যৌনকর্মী। তিনি যৌনব্যবসার সাথে জড়িত ছিলেন তার একটি নিজস্ব পতিতালয় ছিলো। জেনারেল রাণীর সাথে জেনারেল ইয়াহিয়া খানের ঘনিষ্ঠ সম্পর্ক ছিলো।

## প্রাথমিক জীবন
আকলিমা আখতার ১৯৩১ অথবা ১৯৩২ সালে পাঞ্জাবে জন্মগ্রহণ করেন। তিনি একজন পুলিশ অফিসারকে বিয়ে করেন। তার স্বামী বয়সে তার চেয়ে অনেক বড় ছিলো। পরবর্তীতে তিনি তার স্বামীকে ছেড়ে চলে আসেন।

বিবাহের নাটকীয় উপসংহার আকলিমা আখতারের জীবন পাল্টে দেয়। মে ২০০২ সালে একটি পত্রিকায় দেওয়া সাক্ষাৎকারে তিনি বলেনঃ“আমি দৃঢ় প্রতিজ্ঞা নিয়েছিলাম যে পুরুষদের তাদের নিজেদের ফাঁদেই শায়েস্তা করবো। আমার স্বামী ছিলেন একজন পুলিশ অফিসার। তার মধ্য দিয়ে আমি দেখেছি যে একজন ক্ষমতাশালী পুরুষের অবকাশ দরকার। এরমধ্যে অন্যতম হলো তাদের বিছানার সঙ্গী, যা কোন বিশ্বস্ত সংস্থা সরবরাহ করবে। যে যত উচ্চ ক্ষমতাশালী, তার চাহিদা তত আকাশচুম্বী।”আকলিমা আখতার জীবনের একটি নীতিবাক্য গ্রহণ করেন, তা হলো "miyan ki juti miyan ke sir" যার মানে 'পুরুষদের শায়েস্তা করো তাদের নিজেদেরই দুর্বলতায়'। এরপর তিনি পতিতাবৃত্তি ব্যবসা শুরু করেন।

## ইয়াহিয়া খানের সাথে সম্পর্ক
ইয়াহিয়া খানের সাথে আকলিমা আখতারের ঘনিষ্ঠ সম্পর্কের কারণে তার নাম হয় জেনারেল রাণী, অর্থাৎ জেনারেলের রাণী। তার দাপ্তরিক কোন পদবী ছিলো না, তবুও রাষ্ট্র থেকে তিনি পূর্ণ প্রোটোকল সুবিধা পেতেন। অনেকে মনে করে আকলিমা আখতার ছিলেন ইয়াহিয়া খানের উপপত্নী। তবে আকলিমা তা অস্বীকার করেন এবং বলেন তারা দুইজন খুব ভালো বন্ধু।

## ব্যক্তিগত জীবন
প্রথম জীবনে আকলিমা আখতারের বিয়ে হয়েছিলো এবং তিনি ৬ জন সন্তানের জন্ম দেন।

নেতৃস্থানীয় পপ তারকা ফখরে আলম হলেন আকলিমা আখতারের নাতি। আকলিমার মাতৃ সম্পর্কীয় ভাইঝি, নওরীন, আদনান সামির মা।

## মৃত্যু
মে ২০০২ সালে পাকিস্তানি গণমাধ্যম প্রচার করে আকলিমা আখতার স্তন ক্যান্সারে আক্রান্ত হয়েছেন, এছাড়া তার লিভার ও কিডনিও আক্রান্ত।

এরপর ১ জুলাই, ২০০২ সালে ৭৩ (প্রায়) বছর বয়সে  শেখ জায়েদ হাসপাতাল, লাহোর এ মারা যান।

## তথ্যসূত্র

বিষয়শ্রেণী:পাঞ্জাবি ব্যক্তি
বিষয়শ্রেণী:২০০২-এ মৃত্যু
বিষয়শ্রেণী:১৯৩০-এর দশকে জন্ম
বিষয়শ্রেণী:পাকিস্তানি যৌনকর্মী
বিষয়শ্রেণী:পাকিস্তানি পতিতালয়ের মালিক ও ম্যাডাম
ইউসুফ ও জুলেখা

ফ্রেম|
**ইউসুফ ও জুলেখা** নবী ইউসুফ ও পটিফারের স্ত্রীর কাহিনীর মধ্যযুগীয় ইসলামী সংস্করণকে বোঝায় যা মুসলিম বিশ্বের বিভিন্ন ভাষায় অগণিত বার লোকমুখে বলা হয়েছে। এটির সবচেয়ে বিখ্যাত সংস্করণ ফার্সি ভাষাতে জামী (১৪১৪-১৪৯২) তার হাফত আওরাঙ ("সাতটি সিংহাসন") গ্রন্থে লিখেছেন।

## গল্পের অন্যান্য সংস্করণ
মধ্যযুগে শাহ মুহম্মদ সগীর, আবদুল হাকিম, শাহ্ গরীবউল্লাহ, গোলাম সফাতউল্লাহ, সাদেক আলী ও ফকির মোহাম্মদ ইউসুফ-জুলেখা কাব্য রচনা করেন। তাদের মধ্যে প্রথম তিনজন বাংলা এবং অন্যরা দোভাষী পুথির মিশ্র ভাষা ব্যবহার করেন। ফারসি ভাষায় ফেরদৌসী (১১শ শতক) ও জামী (১৫শ শতক) ইউসুফ-জুলেখার প্রেমকথা অবলম্বনে কাব্য রচনা করেন।

## বাংলা সাহিত্যে

বাংলা সাহিত্যের প্রথম মুসলমান কবি শাহ মুহম্মদ সগীর, গৌড়ের সুলতান গিয়াসউদ্দিন আজম শাহের রাজত্বকালে(১৩৯৩-১৪০৯ খ্রিষ্টাব্দ) **ইউসুফ-জোলেখা** কাব্য রচনা করেন। শাহ মুহম্মদ সগীর ছাড়াও মধ্যযুগের আরো অনেক কবি ইউসুফ-জোলেখা নাম দিয়ে কাব্য রচনা করেন। তার মধ্যে আবদুল হাকিম, শাহ গরিবুল্লাহ, গোলাম সফাতুল্লাহ, সাদেক আলী এবং ফকির মোহাম্মদ উল্লেখযোগ্য।

## তথ্যসূত্র

বিষয়শ্রেণী:ইসলামী পুরাণ
বিষয়শ্রেণী:ফার্সি কবিতা
বিষয়শ্রেণী:সুফি সাহিত্য
বিষয়শ্রেণী:ইসলামি সাহিত্য
বিষয়শ্রেণী:সাহিত্যিক মানিকজোড়
বিষয়শ্রেণী:ইসলামি পুরাণ
হাসিনা: এ ডটার'স টেল

**হাসিনা: এ ডটার'স টেল** (বাংলা: *হাসিনা: এক কন্যার গল্প*) পিপলু খান পরিচালিত ২০১৮ সালের বাংলা পূর্ণদৈর্ঘ্য প্রামাণ্যচিত্র, যা বাংলাদেশের ১০ম প্রধানমন্ত্রী শেখ হাসিনার জীবনের ওপর ভিত্তি করে নির্মিত। চলচ্চিত্রটি যৌথভাবে প্রযোজনা করেছে সেন্টার ফর রিসার্চ অ্যান্ড ইনফরমেশন এবং অ্যাপলবক্স ফিল্মস। চলচ্চিত্রে শেখ হাসিনাকে স্বভূমিকায় নামচরিত্রে এবং তার বোন শেখ রেহানাকে তার স্বভূমিকায় দেখা যায়।

চলচ্চিত্রটিতে ১৯৭৫ সালে হাসিনার পিতা শেখ মুজিবুর রহমান এবং তার পরিবারের বেশিরভাগ সদস্যের হত্যাকাণ্ডের সঙ্গে জড়িত বিষয়ের উল্লেখ রয়েছে।

## শ্রেষ্ঠাংশে
*শেখ হাসিনা - নামচরিত্রে স্বভূমিকায়
*শেখ রেহানা - স্বভূমিকায়

## নির্মাণ
চলচ্চিত্রটি প্রযোজনা করে অ্যাপলবক্স ফিল্মস। ছবিটির চিত্রগ্রহণ করেন সাদিক আহমেদ।

## সঙ্গীত
চলচ্চিত্রের আবহ সঙ্গীত পরিচালনা করেন দেবজ্যোতি মিশ্র। চলচ্চিত্রটিতে আরো দুটি ট্র্যাক রয়েছে, যার মধ্যে একটি পরিচালক পিপলু নিজেই গেয়েছেন।

## মুক্তি এবং অভ্যর্থনা
চলচ্চিত্রটি ২০১৮ সালের ১৬ নভেম্বর বিশ্বব্যাপী মুক্তি পায়। শেখ হাসিনার ৭১তম জন্মদিন ২০১৮ সালের ২৮ সেপ্টেম্বর একাধিক সামাজিক যোগাযোগ সাইটসমূহে চলচ্চিত্রটির ট্রেলার মুক্তি পায়।

## তথ্যসূত্র

## বহিঃসংযোগ
*
*

বিষয়শ্রেণী:২০১৮-এর চলচ্চিত্র
বিষয়শ্রেণী:২০১০-এর দশকের নাট্য চলচ্চিত্র
বিষয়শ্রেণী:বাংলাদেশী জীবনীমূলক চলচ্চিত্র
বিষয়শ্রেণী:বাংলাদেশী প্রামাণ্য চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:শেখ হাসিনা সম্পর্কে সৃষ্টিকর্ম
বিষয়শ্রেণী:শেখ মুজিবুর রহমান সম্পর্কে চলচ্চিত্র
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:বাংলাদেশী ঐতিহাসিক চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী জীবনীমূলক নাট্য চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশের পটভূমিতে চলচ্চিত্র
বিষয়শ্রেণী:২০১৮-এর জীবনীসংক্রান্ত নাট্য চলচ্চিত্র
প্যাট্রিক হেমিংওয়ে

**প্যাট্রিক মিলার হেমিংওয়ে** (; জন্ম: ২৮ জুন ১৯২৮) হলেন একজন মার্কিন সাফারি ব্যবসায়ী, বন্যপ্রাণী সংরক্ষণ ব্যবস্থাপক ও লেখক। তিনি কথাসাহিত্যিক আর্নেস্ট হেমিংওয়ের দ্বিতীয় সন্তান এবং হেমিংওয়ের দ্বিতীয় স্ত্রী পলিন ফাইফারের প্রথম সন্তান। বাল্যকালে প্যাট্রিক তার পিতামাতার সাথে প্রায়শই ভ্রমণে যেতেন এবং ১৯৫০ সালে হার্ভার্ড বিশ্ববিদ্যালয় থেকে স্নাতক সম্পন্ন করেন। এর কিছুকাল পরে তিনি পূর্ব আফ্রিকায় চলে যান এবং সেখানে ২৫ বছর বসবাস করেন। তানজানিয়ায় প্যাট্রিক পেশাদার বিগ-গেম হান্টার ছিলেন ও এক দশকের অধিক সময় সাফারি ব্যবসায়ের সাথে জড়িত ছিলেন। ১৯৬০-এর দশকে তিনি মার্কিন যুক্তরাষ্ট্র কর্তৃক তানজানিয়ায় ওয়াইল্ডলাইফ ম্যানেজমেন্ট কলেজে বন্যপ্রাণী সংরক্ষণ বিষয়ের শিক্ষক হিসেবে নিয়োগ লাভ করেন। ১৯৭০-এর দশকে তিনি মন্টানায় স্থায়ী হন এবং সেখানে তিনি তার পিতার মেধাস্বত্বের দায়িত্ব লাভ করেন। তিনি তার পিতার অপ্রকাশিত উপন্যাস সম্পাদনা করেন এবং ১৯৯৯ সালে *ট্রু অ্যাট ফার্স্ট লাইট* শিরোনামে তা প্রকাশ করেন।

## তথ্যসূত্র

## গ্রন্থপঞ্জি
* 

## বহিঃসংযোগ

* হেমিংওয়ে-ফাইফার টাইমলাইন

বিষয়শ্রেণী:১৯২৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন প্রকৃতিবাদী
বিষয়শ্রেণী:মার্কিন ব্যবসায়ী
বিষয়শ্রেণী:মার্কিন শিকারী
বিষয়শ্রেণী:মার্কিন সম্পাদক
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হেমিংওয়ে পরিবার
উভকামিতা-কৌতুহলী

**উভকামিতা-কৌতুহলী** (ইংরেজি: Bi-curious) হল এমন একটি ঘটনা যেখানে বিষমকামী বা সমকামী পরিচয়ের একজন মানুষ, যখন যৌনকর্মের জন্য এমন ব্যক্তির বিষয়ে কিছু কৌতূহল দেখায় সাধারণত যার সাথে সে যৌন সম্পর্কের পক্ষে আগ্রহী হয় না, তারা নিজেদের উভকামী তকমা থেকে আলাদা করে। কখনও কখনও শব্দটি বিষমকামিতা এবং সমকামিতার মধ্যে যৌন অভিমুখিতার একটি বিস্তীর্ণ ধারাবাহিক বর্ণনা করার জন্য ব্যবহৃত হয়। এই ধরনের ধারাবাহিকতাগুলি মুখ্যত-বিষমকামী বা মুখ্যত-সমকামীর মধ্যে অন্তর্ভুক্ত থাকে, তবে এগুলি উভকামী হিসাবে শনাক্ত না করে স্ব-শনাক্ত করা যেতে পারে। হেটেরোফ্লেক্সিবল ও হোমোফ্লেক্সিবল শব্দগুলি উভকামিতা-কৌতূহল হিসাবেও প্রয়োগ করা হয়, যদিও কিছু লেখক উভকামিতা-কৌতুহলী তকমা দ্বারা ইঙ্গিত করা "যৌনতার ... সাথে পরীক্ষা করতে চাওয়া"-এর অভাব হিসাবে হেটেরোফ্লেক্সিবিলিটি (বা *হোমোফ্লেক্সিবিলিটি*) পার্থক্য করেন।

*উভকামিতা-কৌতুহলী* শব্দটি বোঝায় যে বিষমকামী ব্যক্তির ক্ষেত্রে কোনও ব্যক্তির সীমিত বা একেবারেই সমকামী অভিজ্ঞতা নেই, অথবা সমকামী ব্যক্তির ক্ষেত্রে কোনও ব্যক্তির সীমিত বা একেবারেই বিষমকামী অভিজ্ঞতা নেই, কিন্তু তারা উভকামিতা-কৌতুহলী হিসেবে স্ব-শনাক্ত করে এগিয়ে যেতে পারে যদি তারা মনে করে এই অনুভূতিগুলি যথেষ্ট পরিমাণে অনুসন্ধান করেছে, অথবা তারা যদি উভকামী হিসাবে চিহ্নিত করতে না চায়।
## তথ্যসূত্র

বিষয়শ্রেণী:উভকামিতা
বিষয়শ্রেণী:পর্নোগ্রাফি
বিষয়শ্রেণী:যৌন অভিমুখিতা
বিষয়শ্রেণী:উভকামী পর্নোগ্রাফি
বিষয়শ্রেণী:এলজিবিটিকিউ অপশব্দ
বিষয়শ্রেণী:পর্নোগ্রাফি পরিভাষা
ক্ষুধার্ত বৃক্ষ

রিপাবলিক অভ আয়ারল্যান্ড এর রাজধানী ডাবলিনে অবস্থিত কিংস ইন নামক একটি পান্থশালার বাগানে থাকা একটি গাছের নাম **ক্ষুদার্ত বৃক্ষ**। লন্ডন প্লেন জাতের গাছটি এমনিতে অত্যন্ত সাধারণ একটি গাছ। কিন্তু এটি বিখ্যাত হয়ে উঠে যখন কাছাকাছি একটি পার্ক বেঞ্চকে আংশিকভাবে ঢেকে ফেলে। এর ফলে গাছটি একটি পর্যটন আকর্ষণে পরিণত হয়। গাছটির সংরক্ষণ নিশ্চিত করার লক্ষ্যে গ্রীন পার্টির রাজনীতিবিদ সিয়ারান কাফে প্রচারণাও চালান।

## বিবরণ
ডাবলিনের কন্সটিটিউশন হিলের উপরে অবস্থিত কিংস ইনের মাঠের দক্ষিণ গেটের কাছে গাছটি অবস্থিত। ১৯ শতকে ডাবলিনে ব্যাপকভাবে লন্ডন প্লেন (প্ল্যাটানুস এক্স হিস্প্যানিকা) গাছ লাগানো হয়েছিল। গাছটির বয়স ৮০ থেকে ১২০ বছর এর মধ্যে হবে বলে ধারণা করা হয়। অনুল্লেখযোগ্য মধ্যম পর্যায়ের গাছটি উচ্চতায় ২১ মিটার (৬৯ ফিট) এবং প্রস্থ ৩.৪৭ মিটার (১১.৪ ফিট)।

গাছটি ১৮০০ এর দশকের প্রথম দিকে একটি ঢালাই লোহার বেঞ্চের পাশে লাগানো হয়েছিল। ধীরে ধীরে গাছটি বেঞ্চটিকে গ্রাস করে নেয়। এ সময় গাছটি বেঞ্চটাকে খেয়ে নিচ্ছে বলে দেখা হত, এবং সেখান থেকেই গাছটির এই অদ্ভুত নামের উৎপত্তি ঘটে। কিংস ইনের মাঠটি সকাল ৭ টা থেকে সন্ধ্যা ৭:৩০ টা পর্যন্ত খোলা থাকে আর এসময় প্রচুর পর্যটক গাছটি দেখতে জড়ো হয়। গাছটির অনেক ছবি তোলা হয়েছে এবং সিক্রেট ডাবলিন - অ্যান আনইউজাল গাইড নামক পর্যটক গাইডবই এর প্রচ্ছদ হিসেবে প্রকাশিত হয়েছে। এছাড়া ১৯৮১ সালে শিল্পী রবার্ট বালাগের বই ডাবলিনে ছাপানো হয়।

## সংরক্ষণ প্রচারণা
ট্রি কাউন্সিল অভ আয়ারল্যান্ড গাছটিকে দেশের "হেরিটেজ ট্রি (ঐতিহ্যময় গাছ)"র একটি হিসেবে তালিকাভূক্ত করেছে।  তালিকাভুক্তির কারণ হিসেবে বয়স এবং দুষ্প্রাপ্যতার পরিবর্তে কৌতূহল এবং পর্যটনকে বেশি গুরুত্ব দেয়া হয়েছে বলে উল্লেখ করা হয়। 

ডাবলিন সেন্ট্রাল এরিয়া কমিটির কাছ থেকে গাছটির জন্য গাছ সংরক্ষণ আদেশ সংগ্রহ করার জন্য ২০১৭ সালে গ্রীন পার্টির রাজনীতিবিদ সিয়ারান কাফে এক প্রচারণার ব্যবস্থা করেন। কাফে বলেন যে ক্ষুধার্ত এবং আশপাশের গাছগুলো "উত্তর অভ্যন্তরীণ শহরের ইতিহাসের একটি সুদৃশ্য অংশ। ব্লেসিংটন স্ট্রিট বেসিন এর মত, এটি একটি লুকানো রত্ন। আমি একে ভালবাসি এবং আমি এটা হারাতে চাই না ... তারা ইতিহাস দেখেছে এবং তারা তাদের বয়সের জন্য আরো মূল্যবান।" সংরক্ষণের আবেদন প্রত্যাখ্যান করা হয় এই বলে যে গাছটি অন্য একটি কাঠামোর মধ্যে ঢুকে পরেছে এবং এর ফলে এই ভবনগুলোর জন্য যে সংরক্ষণ নীতি রয়েছে তার আওতায় পরে গেছে। বেঞ্চটাকে সংরক্ষিত কাঠামো হিসেবে চিহ্নিত করার কথা ভাবা হয়েছিল কিন্তু তা পরবর্তীতে বাদ দেয়া হয় কারণ নইলে গাছটি কাটার জন আদেশ দেয়ার প্রয়োজন হত।

## তথ্যসূত্র

বিষয়শ্রেণী:বৃক্ষ
বিষয়শ্রেণী:উদ্ভিদ
বিষয়শ্রেণী:ডাবলিন-এর পর্যটন আকর্ষণ
কুলপি বিধানসভা কেন্দ্র

**কুলপি (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। পূর্বে কুলপি বিধানসভা কেন্দ্রটি তফসিলি জাতির জন্য সংরক্ষিত ছিল কিন্তু ২০১১ সাল থেকে এটি একটি উন্মুক্ত আসন হয়।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৩ নং কুলপি বিধানসভা কেন্দ্রটি কুলপি সমষ্টি উন্নয়ন ব্লক এর অন্তর্গত।

কুলপি বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালে তৃণমূল কংগ্রেসের জগরঞ্জন হালদার তার নিকটতম প্রতিদ্বন্দ্বী সিপিআই (এম) এর শকুন্তলা পাইককে পরাজিত করেন।

 

### ১৯৭৭-২০০৬
২০০৬ সালের রাজ্যসভা নির্বাচনে,  সিপিআই (এম) এর শকুন্তলা পাইক ১২৪ কুলপি (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জগরঞ্জন হালদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের জগরঞ্জন হালদার ২০০১ সালে সিপিআই (এম) এর শকুন্তলা পাইককে পরাজিত করেন।  সিপিআই (এম) এর শকুন্তলা পাইক ১৯৯৬ সালে কংগ্রেসের কীর্তিবাস সরদারকে পরাজিত করেন।  সিপিআই (এম) এর কৃষ্ণধন হালদার ১৯৯১ সালে কংগ্রেসের জগরঞ্জন হালদারকে পরাজিত করেন,  ১৯৮৭ সালে কংগ্রেসের কীর্তিবাস সরদারকে  এবং ১৯৮২  এবং ১৯৭৭ সালে কংগ্রেসের সন্তোষ কুমার মণ্ডলকে  পরাজিত করেন।

### ১৯৫১-১৯৭২
১৯৭২ সালে কংগ্রেসের সন্তোষ কুমার মন্ডল জয়ী হন।  সিপিআই (এম) এর মুকুন্দ রাম মণ্ডল ১৯৭১ সালে জয়ী হন। ১৯৬৯ সালে বাংলা কংগ্রেসের মুরারি মোহন হালদার জয়ী হন। ১৯৬৭ সালে কংগ্রেসের এন.কে. হালদার জয়ী হন। ১৯৬২ সালে নির্দলের হৃষিকেশ হালদার জয়ী হন। ১৯৫৭ সালে কংগ্রেসের হানসদওয়াজ জয়ী হন। স্বাধীন ভারতের প্রথম নির্বাচনে ১৯৫১ সালে, কুলপি একটি যৌথ আসন ছিল। কেএমপিপি এর নলিনী কান্ত হালদার এবং ভারতীয় জন সংঘ এর প্রাণকৃষ্ণ কুমার কুলপি কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
ক্লাইভ ওয়েন

**ক্লাইভ ওয়েন** (; জন্ম: ৩ অক্টোবর ১৯৬৪) হলেন একজন ইংরেজ অভিনেতা। তিনি যুক্তরাজ্যে আইটিভির ধারাবাহিক *চেন্সার*-এ ১৯৯০ থেকে ১৯৯১ সালে মুখ্য চরিত্রে অভিনয় করে প্রথম পরিচিতি অর্জন করেন। *ক্লোজ মাই আইজ* (১৯৯১) ছবিতে তার কাজের জন্য তিনি সমাদৃত হন এবং *ক্রুপিয়ার* (১৯৯৮) ছবিতে একজন লেখক চরিত্রে কাজ করে আন্তর্জাতিক অঙ্গনে সকলের নজরে আসেন। ২০০৪ সালে নাট্যধর্মী *[[ক্লোজার (২০০৪-এর চলচ্চিত্র)|ক্লোজার]]* চলচ্চিত্রে তার অভিনয়ের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।

ওয়েন *সিন সিটি* (২০০৫), *ডেরেইল্ড* (২০০৫), *ইনসাইড ম্যান* (২০০৬), *চিলড্রেন অব মেন* (২০০৬) ও *দি ইন্টারন্যাশনাল* (২০০৯) চলচ্চিত্রে শ্রেষ্ঠাংশে অভিনয় করেন। ২০১২ সালে তিনি *হেমিংওয়ে অ্যান্ড গেলহর্ন*-এ অভিনয়ের জন্য মিনি ধারাবাহিক বা টিভি চলচ্চিত্রে সেরা মুখ্য অভিনেতা বিভাগে তার প্রথম প্রাইমটাইম এমি পুরস্কারের মনোনয়ন লাভ করেন। সিনেম্যাক্সের চিকিৎসা নাট্যধর্মী ধারাবাহিক *দ্য নিক*-এ ডক্টর জন ডব্লিউ. থ্যাকারি চরিত্রে তার কাজের জন্য তিনি একটি গোল্ডেন গ্লোব পুরস্কারের মনোনয়ন লাভ করেন।

## প্রারম্ভিক জীবন
ওয়েন ১৯৬৪ সালের ৩রা অক্টোবর ওয়ারউইকশায়ারের কভেন্ট্রিতে জন্মগ্রহণ করেন। তার পিতা জেস ওয়েন ছিলেন একজন কান্ট্রি ও পশ্চিমা ধারার গায়ক এবং মাতা পামেলা কটন। তিনি তার পিতামাতার পাঁচ সন্তানের মধ্যে চতুর্থ। তার যখন তিন বছর বয়স, তার পিতা পরিবার ছেড়ে চলে যান। তার ১৯ বছর বয়সে তারা পুনরায় অল্প কিছুদিনের জন্য একত্রিত হন এবং আবার আলাদা হয়ে যান। তিনি তার মাতা ও সৎ বাবার আশ্রয়ে বড় হন। তার সৎ বাবা ছিলেন রেলওয়ের টিকেট কেরানী। ওয়েন তার বাল্যকালকে "কঠিন সময়" বলে উল্লেখ করেন। শুরুতে তিনি নাট্য স্কুলে ভর্তি হতে অনিচ্ছুক হলেও পরে তিনি কিছুকাল কাজের সন্ধানে ব্যর্থ হওয়ার পর ১৯৮৪ সালে মত পাল্টান। তিনি রয়্যাল একাডেমি অব ড্রামাটিক আর্ট থেকে স্নাতক সম্পন্ন করেন। পড়াশোনা শেষ করে তিনি ইয়ং ভিসে কয়েকটি শেকসপিয়ারীর নাটকে অভিনয় করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ইংরেজ অভিনেতা
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:ওয়ারউইকশায়ারের অভিনেতা
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
রেড স্টার বেলগ্রেড

**ফুদবালস্কি ক্লুব ত্রভেনা জোভেজদা**, সাধারণত এর ইংরেজি নাম **রেড স্টার বেলগ্রেড** () অথবা শুধুমাত্র **রেড স্টার** নামে পরিচিত, হল বেলগ্রেড ভিত্তিক একটি সার্বিয়ার পেশাদার ফুটবল ক্লাব, যেটি রেড স্টার বহু-খেলাধুলা ভিত্তিক ক্লাবের একটি প্রধান অংশ। তারা হচ্ছে একমাত্র সার্বিয়ান এবং সাবেক যুগোস্লাভিয়ান ক্লাব যারা ইউরোপিয়ান কাপ জয়লাভ করেছেন; তারা ১৯৯০–৯১ ইউরোপিয়ান কাপ জয়লাভ করেছিল। একই সাথে তারা একমাত্র সার্বিয়ান ক্লাব হিসেবে আন্তর্মহাদেশীয় কাপ জয়লাভ করেছে। বর্তমান সার্বিয়ান এবং সাবেক যুগোস্লাভিয়ান প্রতিযোগিতায় এপর্যন্ত তারা ২৮টি জাতীয় চ্যাম্পিয়নশিপ এবং ২৪টি জাতীয় কাপ জয়লাভ করেছে। রেড স্টার সাবেক যুগোস্লাভিয়ান লীগে সবচেয়ে সফল ক্লাব ছিল যেখানে তারা যুগোস্লাভিয়ার প্রথম লীগের সর্বকালের পয়েন্ট টেবিলের এক নম্বরে ছিল; একই সাথে তারা সার্বিয়ায় অন্যতম সেরা ক্লাব। ১৯৯১–৯২ মৌসুম থেকে, রেড স্টারের সেরা সাফল্য হচ্ছে উয়েফা চ্যাম্পিয়নস লীগের গ্রুপ পর্ব এবং উয়েফা ইউরোপা লীগের নকআউট পর্বে খেলা।

২০০৮ সালের এক মতগ্রহণের ফলাফল অনুযায়ী, রেড স্টার বেলগ্রেড হচ্ছে সার্বিয়ার সবচেয়ে জনপ্রিয় ফুটবল ক্লান, যেখানে ৪৮.২% ভোট পেয়েছিল। সাবেক যুগোস্লাভিয়া এবং বর্তমান সার্বিয়ায় তাদের অনেক ভক্ত রয়েছে। তাদের প্রধান প্রতিদ্বন্দ্বী হচ্ছে তাদের বেলগ্রেড নিবাসী এফকে পার্তিজান। এই দুই দলের মধ্যকার অনুষ্ঠিত ম্যাচকে ইটার্নাল ডার্বি হিসেবে উল্লেখ করা হয়। ২০০৯ সালে সেপ্টেম্বর মাসে, ব্রিটিশ সংবাদপত্র *[[ডেইলি মেইল]]* রেড স্টার–পার্তিজান দ্বন্দ্বকে সর্বকালের সেরা ১০ ফুটবল দ্বন্দ্বের মধ্যে চতুর্থ স্থান দিয়েছিল।

ফুটবল ইতিহাস এবং পরিসংখ্যানের আন্তর্জাতিক ফেডারেশনের "২০শ শতাব্দীর শীর্ষ ২০০ ইউরোপীয় ক্লাব"-এর তালিকা অনুযায়ী, রেড স্টার সার্বিয়ান এবং সাবেক যুগোস্লাভিয়ান ক্লাব হিসেবে সর্বোচ্চ ক্রমে ২৭ তম স্থান লাভ করে, যেখানে তারা উক্ত স্থানটি ফেইয়ানর্তের সাথে ভাগ করেছে।

## অর্জন এবং সাফল্য
রেড স্টার এপর্যন্ত ৪টি আন্তর্জাতিক এবং ৫৩টি ঘরোয়া শিরোপা জয়লাভ করতে সক্ষম হয়েছে। এর মাধ্যমে তারা সর্বকালের সেরা সার্বিয়ান এবং সাবেক যুগোস্লাভিয়ান ক্লাবের আসনে অধীন হয়েছে।

## তথ্যসূত্র

## বহিঃসংযোগ
; প্রাতিষ্ঠানিক
* 
* উয়েফায় রেড স্টার বেলগ্রেড


বিষয়শ্রেণী:ত্রভেনা জোভেজদা
বিষয়শ্রেণী:যুগোস্লাভিয়ায় ফুটবল ক্লাব
বিষয়শ্রেণী:বেলগ্রেডে ফুটবল ক্লাব
বিষয়শ্রেণী:১৯৪৫-এ প্রতিষ্ঠিত ফুটবল ক্লাব
বিষয়শ্রেণী:১৯৪৫-এ সার্বিয়ায় প্রতিষ্ঠিত
বিষয়শ্রেণী:উয়েফা চ্যাম্পিয়নস লিগ বিজয়ী ক্লাব
রায়দিঘি বিধানসভা কেন্দ্র

**রায়দিঘি (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। ২০১১ সালে মথুরাপুর বিধানসভা কেন্দ্রটি অপসারিত হয় এবং একটি নতুন বিধানসভা কেন্দ্র তৈরি হয় (রায়দিঘি বিধানসভা কেন্দ্র)।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৪ নং রায়দিঘি বিধানসভা কেন্দ্রটি মথুরাপুর-২ সমষ্টি উন্নয়ন ব্লক এবং আবদ ভগবানপুর, দেবীপুর, কৃষ্ণচন্দ্রপুর, লালপুর, শংকরপুর ও নলুয়া গ্রাম পঞ্চায়েত গুলি মথুরাপুর-১ সমষ্টি উন্নয়ন ব্লক এর অন্তর্গত।

রায়দিঘি বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।

## বিধানসভার বিধায়ক

দ্রষ্টব্য: পূর্ববর্তী বছরে এলাকার বিধানসভা কেন্দ্রের বিধায়ক সদস্য মথুরাপুর বিধানসভা কেন্দ্র দেখুন।

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের দেবশ্রী রায় তার নিকটতম প্রতিদ্বন্দ্বী সিপিআই (এম) এর কান্তি গাঙ্গুলিকে পরাজিত করেন।

 

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
মন্দিরবাজার বিধানসভা কেন্দ্র

**মন্দিরবাজার (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৫ নং মন্দিরবাজার (এসসি) বিধানসভা কেন্দ্রটি মন্দিরবাজার সমষ্টি উন্নয়ন ব্লক এবং লক্ষ্মী-নারায়ণপুর দক্ষিণ, লক্ষ্মী-নারায়ণপুর উত্তর, মথুরাপুর পশ্চিম ও মথুরাপুর পূর্ব গ্রাম পঞ্চায়েত গুলি মথুরাপুর-১ সমষ্টি উন্নয়ন ব্লক এর অন্তর্গত।

মন্দিরবাজার বিধানসভা কেন্দ্রটি ২০ নং মথুরাপুর (এসসি) লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের জয়দেব হালদার তার নিকটতম প্রতিদ্বন্দ্বী সিপিআই (এম) এর ডা. শরৎ হালদারকে পরাজিত করেন।

 

### ১৯৭৭-২০০৬
২০০৬ সালের রাজ্যসভা নির্বাচনে, সিপিআই (এম) এর ডা. তপতী সাহা মন্দিরবাজার (এসসি) কেন্দ্র থেকে জয়ী হন, তৃণমূল কংগ্রেসের চৌধুরী মোহন জাটুয়াকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের চৌধুরী মোহন জাটুয়া ২০০১ সালে জয়ী হন, সিপিআই (এম) এর নিকুঞ্জ পাইককে পরাজিত করেন। ১৯৯৬ সালে সিপিআই (এম) এর নিকুঞ্জ পাইক কংগ্রেসের তপন সরদারকে পরাজিত করেন। ১৯৯১, ১৯৮৭ এবং ১৯৮২ সালে সিপিআই (এম) এর সুভাষ রায় জয়ী হন, ১৯৯১ সালে কংগ্রেসের সনত পাল্ককে পরাজিত করেন, ১৯৮৭ সালে কংগ্রেসের দুর্গাচরণ মণ্ডলকে এবং ১৯৮২ সালে কংগ্রেসের বীরেন্দ্রনাথ হালদারকে পরাজিত করেন। রেনুপদ হালদার এসইউসি ১৯৭৭ সালে সিপিআই (এম) এর সুভাষ রায়কে পরাজিত করেন। এর আগে এই কেন্দ্রটি বিদ্যমান ছিল না।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
গায়েবানা জানাজা

**গায়েবানা জানাজা** হলো মৃত মুসলিমদের জন্য এক ধরনের শেষকৃত্যের প্রার্থনা, যা এমন মৃত মুসলিমের জন্য পালন করা হয়ে থাকে যে কিনা এমন এক জায়গায় মারা গেছে যেখানে তার জানাজার নামাজ পড়ানোর মত কোন মুসলিম ছিলো না, অথবা তাকে জানাজার নামাজ ছাড়াই কবর দেওয়া হয়েছে। এমতাবস্থায় মুসলিমরা দূর থেকে মৃত ব্যক্তির লাশের অনুপস্থিতে তার জন্য প্রার্থনা করে।

গায়েবানার জানাজার প্রচলন হাদীস এবং ঐতিহ্য অনুযায়ী হয়েছে। আবু হুরায়রা  বলেন, " মহানবী (সা.) সাহাবায়ে কেরামকে বাদশাহ নাজাশীর মৃত্যু সংবাদ দিলেন।  অতঃপর জানাযার জন্য অগ্রসর হলেন। সাহাবায়ে কেরাম তাঁর পিছনে কাতার বন্দী হয়ে দাঁড়ালে নবীজী (সা.) চারটি তাকবীর বললেন।"

## মুসলিম আলেমদের অভিমত
গায়েবানা জানাজা বিষয়ে মুসলিম পন্ডিতদের মধ্যে বিভিন্ন মত প্রচলিত আছে।

কিছু আলেমের মত হলো অমুসলিম ভূমিতে মৃত্যুবরণকারী মুসলিম, যার জানাজার নামাজ পড়া হয়নি, তার জন্য গায়েবানা জানাজা পড়া যাবে। ইমাম শাফেয়ী ও ইমাম হাম্বল এই মত সমর্থন করেছেন। তবে ইমাম আবু হানিফা ও ইমাম মালিক বলেছেন কোন অবস্থাতে গায়েবানা জানাজা পড়া যাবে না। ইবনে তাইমিয়া এর মতেঃ গায়েবানা জানাজার ব্যাপারে হুকুম হলো, যার জানাজা পড়া হয়নি, কেবল তার ক্ষেত্র ব্যতীত অন্য কারো গায়েবানা জানাজা শরী‘আত সম্মত নয়। যেমন, কেউ যদি অমুসলিম রাষ্ট্রে মৃত্যুবরণ করেন এবং সেখানে তার জানাজা পড়া না হয়, তাহলে মুসলিম রাষ্ট্রে অবস্থানরত তার আত্মীয়- স্বজনগণ তার গায়েবানা জানাজা পড়তে পারেন। কিন্তু যার নিয়মতান্ত্রিকভাবে জানাজা পড়া হয়েছে, বা পড়া যাবে তার পুনঃ গায়েবানা জানাজা পড়া ঠিক নয়।

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:নামাজের পরিভাষা
বিষয়শ্রেণী:নামাজ
শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম

**শহীদ বীরশ্রেষ্ঠ ল্যান্স নায়েক মুন্সী আব্দুর রউফ স্টেডিয়াম** (পূর্বনাম **শরীয়তপুর স্টেডিয়াম**) শরীয়তপুর জেলায় অবস্থিত একটি জেলা স্টেডিয়াম। এটি শরীয়তপুর বিদ্যুৎ সরবরাহ উপকেন্দ্রের পাশে অবস্থিত। স্টেডিয়ামটি ১৯৮০ সালে শহরের ধনুকা মৌজায় নির্মাণ করা হয়। এই স্টেডিয়ামের নাম ১২ অক্টোবর, ২০১১ তারিখে বীর শ্রেষ্ঠ মুন্সী আব্দুর রউফের নামে নামকরণ করা হয়।

## আরও দেখুন
* বাংলাদেশের স্টেডিয়ামের তালিকা
* বাংলাদেশের ক্রিকেট মাঠের তালিকা

## তথ্যসূত্র

বিষয়শ্রেণী:শরীয়তপুর জেলা
বিষয়শ্রেণী:বাংলাদেশের ফুটবল মাঠ
বিষয়শ্রেণী:বাংলাদেশের ক্রিকেট মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:১৯৮০-এ প্রতিষ্ঠিত
স্টিভেন আউটারব্রিজ

স্টিভেন আউটারব্রিজ

**স্টিভেন ড্যাভন আউটারব্রিজ** (জন্ম ২০ মে ১৯৮৩) একজন বারমুডিয়ান ক্রিকেটার. তিনি একজন বামহাতি ব্যাটসম্যান এবং ডানহাতি অফব্রেক বোলার। তিনি বারমুডার হয়ে ২০০৬ সালের আগস্টে কানাডা এর বিরুদ্ধে ৭টি একদিনের আন্তর্জাতিক খেলেছেন।

তিনি ২০০৪ এবং ২০০৬ সালে আইসিসি ইন্টারকন্টিনেন্টাল কাপ এবং আইসিসি আমেরিকা চ্যাম্পিয়নশিপ এ বারমুডার হয়ে ৪টি খেলার প্রতিনিধিত্ব করেছেন।

২০০৬ সালে ইংরেজি ক্রিকেট সিজন এ তিনি কার্ডিফ ইউসিসিই এর হয়ে বেশ কয়েকটি ম্যাচ খেলেছিলেন।

২০১৮ সালের এপ্রিল মাসে মালয়েশিয়ায় অনুষ্ঠিত ২০১৮ আইসিসি বিশ্ব ক্রিকেট লীগ বিভাগের টুর্নামেন্টে বারমুডার স্কোয়াডে তার নাম রাখা হয়েছিল। ২০১৩ সালে বারমুডার হয়ে তিনি শেষ প্রতিনিধিত্ব করেছিলেন।

## তথ্যসূত্র

## আরও দেখুন
* 
* Cricket Archive profile

## তথ্যসূত্র

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বার্মুডীয় ক্রিকেটার
বিষয়শ্রেণী:বারমুডার একদিনের আন্তর্জাতিক ক্রিকেটার

বিষয়শ্রেণী:বারমুডার টুয়েন্টি২০ আন্তর্জাতিক ক্রিকেটার
বাংলাদেশের নাট্যগোষ্ঠী

**নাট্যগোষ্ঠী** সাধারণত মঞ্চে বা সম্পর্কিত মাধ্যমে নাট্যাভিনয় প্রদর্শনকারী সংগঠন বা দল হিসেবে পরিচিত। ঐতিহাসিকভাবে ১৭৯৫ সালে, হেরাসিম স্তেপানোভিচ কলকাতায় বেঙ্গলি থিয়েটার প্রতিষ্ঠার মধ্য দিয়ে উপমহাদেশের সর্বপ্রথম নাট্যগোষ্ঠীর গোড়াপত্তনের ঘটান। ভারত বিভাজনের পূর্ব বাংলায় নাট্যচর্চা অব্যাহত রাখার জন্য ঢাকায় একাধিক নাট্যগোষ্ঠী প্রতিষ্ঠিত হয়েছিলো, যার মধ্যে ইলিশিয়াম থিয়েটার (১৮৮৮), ক্রাউন থিয়েটার (১৮৯০-৯২) উল্লেখযোগ্য। পাশাপাশি ঢাকার বাইরেও তৈরি হতে তাকে স্থানীয় নাট্যগোষ্ঠী, যার মধ্যে খুলনা থিয়েটার (১৯০০), করোনেশন ড্রামাটিক ক্লাব (টাঙ্গাইল, ১৯১১), দিনাজপুর নাট্য সমিতি (১৯১৩) অগ্রগণ্য। ভারত বিভাজনের পর ১৯৪৭ সালে আরো কিচু নতুন নাট্যগোষ্ঠী তৈরি হয়, যার মধ্যে হাবিব প্রডাকসন্স (ঢাকা, ১৯৫২), ড্রামা সার্কেল (ঢাকা, ১৯৫৫), খেয়ালী গ্রুপ থিয়েটার (বরিশাল, ১৯৬৯) উল্লেখযোগ্য।

১৯৭১ সালে বাংলাদেশের স্বাধীনতা যুদ্ধের পর রাজধানী ঢাকাসহ বাংলাদেশের বিভিন্ন অঞ্চলে বহু নাট্যগোষ্ঠী গঢ়ে ওঠে। বাংলাদেশের নাট্যচর্চার ক্ষেত্রে যেসকল নাট্যগোষ্ঠী বিশেষ পরিচিতি লাভ করেছে তাদের সংক্ষিপ্ত তালিকা নিচে দেয়া হলো:

শিল্পনাট  দিনাজপুর ২০০০
সাত্ত্বিক নাট্য সম্প্রদায় ১৯৯৪
....
....

|-
| প্রতিবেশী নাট্যগোষ্ঠী || সিলেট || ১৯৮৩||
|-
| রাজবাড়ী থিয়েটার || রাজবাড়ী ||

## তথ্যসূত্র

## বহিঃসংযোগ
*

বিষয়শ্রেণী:বাঙালি মঞ্চ নাট্যগোষ্ঠী
খিলাল

**খিলাল** (আরবি خلال) বলতে বোঝায় হাত, পা ও দাঁড়ির ফাঁকে পানি পৌঁছানোর মাধ্যমে ইবাদতের জন্য সম্পূর্ণ পবিত্রতা অর্জন করা।

## খিলাল সম্পর্কীয় হাদীস
আব্দুল কারীম ইবনু আবুল মুখারিক আবু উমাইয়া হতে হাসসান ইবনু বিলালের সূত্রে বর্ণিত হয়েছে যে, তিনি বলেন, আমি আম্মার ইবনু ইয়াসীর  কে ওযু করার সময় দাড়ি খিলাল করতে দেখলাম। তাকে বলা হলো, অথবা হাসসান বলেছেন, আমি তাকে বললাম, আপনি দাড়ি খিলাল করছেন? তিনি (আম্মার) বললেন : (এ কাজে) কে আমাকে বাঁধা দিবে? আমি রাসূলুল্লাহ  কে তার দাড়ি খিলাল করতে দেখেছি। (ইবনু মাজাহ-৪২৯)

## হাতের আঙুল খিলাল করা
হাতের আঙুল খিলাল করার জন্য এক হাতের ভেজা আঙুলি অন্য হাতের আঙুলির ভেতরে প্রবেশ করাতে হবে। আঙুলের তালুর দিক এবং পিঠের দিক, উভয় পাশ দিয়েই খিলাল করতে হবে। হাদীসে আছে 'أَسْبِغِ الْوُضُوءَ، وَخَلِّلْ بَيْنَ الْأَصَابِعِ، وَبَالِغْ فِي الِاسْتِنْشَاقِ إِلَّا أَنْ تَكُونَ صَائِمًا -অর্থাৎ, উত্তমরূপে ওযূ কর, আঙ্গুলসমূহের মাঝে খিলাল কর এবং সিয়াম পালনকারী না হলে, নাকে ভালভাবে পানি পৌঁছাও।'

## পায়ের আঙুল খিলাল করা
পায়ের আঙুল খিলালের জন্য বাম হাতের আঙুল ব্যবহার করতে হবে এবং ডান পায়ের কনিষ্ঠ আঙুল থেকে খিলাল শুরু করতে হবে। খিলালের সময় পায়ের উপর দিক থেকে আঙুল প্রবেশ করিয়ে আঙুলের গোড়া থেকে উপরের দিকে টেনে নিয়ে যেতে হবে।

## আঙুল দিয়ে দাঁড়ি খিলাল করা
দাঁড়ি খিলাল করার জন্য ভেজা আঙুল দাঁড়ির ফাঁকের ভেতর প্রবেশ করিয়ে কিছুক্ষণ সঞ্চালন করতে হবে।

* আনাস বিন মালিক  থেকে বর্ণিত, 'রাসূল (ﷺ) যখন ওযূ করতেন, তখন তিনি এক কোশ পানি হাতে নিয়ে থুতনির নিচে দিয়ে তা দ্বারা দাড়ি খিলাল করতেন। তিনি আরো বলেন, আমার প্রতিপাল আমাকে এরূপ করার নির্দেশ দিয়েছেন।'
* বুলুগুল মারামের একটি হাদীসে ‘উসমান  থেকে বর্ণিত, তিনি বলেন, 'নাবী সাল্লাল্লাহু আলাইহি ওয়াসাল্লাম উযূ করার সময় তার দাড়ি খিলাল করতেন।'

## দাঁত খিলাল
দাঁত খিলাল সরাসরি অযু সম্পর্কিত না হলেও এটিও একটি ইসলামী বিধান। খাওয়ার পর কাঠি বা সমতূল্য কিছু দিয়ে দাঁতের ফাঁকে আটকে পড়া খাদ্যকণা পরিষ্কার করা সুন্নত। এতে মুখগহ্বরের সুস্থতা বজায় থাকে। অযুর আগে দাঁত মাজাও সুন্নত। 
## তথ্যসূত্র

বিষয়শ্রেণী:নামাজের পরিভাষা
বিষয়শ্রেণী:ইসলামে পবিত্রতা
বিষয়শ্রেণী:নামাজ
দ্যনি ভিলনোভ

**দ্যনি ভিলনোভ**  (, ; জন্ম: ৩রা অক্টোবর ১৯৬৭) একজন ফরাসি কানাডীয় চলচ্চিত্র নির্মাতা, প্রযোজক ও চিত্রনাট্যকার। তিনি সাতটি কানাডীয় স্ক্রিন পুরস্কার লাভের পাশাপাশি তিনটি একাডেমি পুরস্কার, পাঁচটি বাফটা পুরস্কার এবং দুটি গোল্ডেন গ্লোব পুরস্কারের জন্য মনোনয়ন পেয়েছেন। ভিলনোভের চলচ্চিত্রগুলো বিশ্বব্যাপী $১.৮ বিলিয়ন আয় করেছে।

ভিলনোভ তাঁর কর্মজীবন শুরু করেছিলেন কানাডীয় নাট্যধর্মী চলচ্চিত্র *অ্যাঁ ত্রঁৎ-দো উৎ স্যুর তের* (১৯৯৮), *মায়েলস্ত্রম* (২০০০) ও *পলিতেকনিক* (২০০৯) পরিচালনার মাধ্যমে। *[[অ্যাঁসঁদি]]* (২০১০) ছবির মাধ্যমে তিনি খ্যাতি অর্জন করেন যা শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কারের জন্য মনোনয়ন লাভ করে। তিনি প্রশংসিত ইংরেজিভাষী রোমাঞ্চকর সিনেমা *প্রিজনার্স* (২০১৩), *এনিমি* (২০১৩) ও *সিকারিও*র (২০১৫) পাশাপাশি কল্পবৈজ্ঞানিক ছবি *অ্যারাইভাল* (২০১৬) ও *ব্লেড রানার ২০৪৯* (২০১৭) পরিচালনার জন্য প্রশংসিত হয়েছেন। অ্যারাইভালের জন্য তিনি শ্রেষ্ঠ পরিচালনা বিভাগে একাডেমি পুরস্কারের মনোনয়ন পেয়েছিলেন।

এরপর তিনি ফ্র‍্যাঙ্ক হার্বার্টের ডিউন উপন্যাস অবলম্বনে *[[ডিউন (২০২১-এর চলচ্চিত্র)|ডিউন: প্রথম খণ্ড]]* (২০২১) ও *[[ডিউন: পার্ট টু|ডিউন: দ্বিতীয় খণ্ড]]* (২০২৪) ছবিদ্বয় নির্মাণ করেছেন। দুটি চলচ্চিত্রই সমালোচনামূলক ও বাণিজ্যিকভাবে সফল হয়েছে। ডিউন: প্রথম খণ্ডের দরুন ভিলনোভ শ্রেষ্ঠ উপযোগকৃত চিত্রনাট্য এবং শ্রেষ্ঠ চলচ্চিত্র বিভাগে একাডেমি পুরস্কারের জন্য মনোনয়ন লাভ করেছেন।

## প্রারম্ভিক জীবন
ভিলনোভ ১৯৬৭ সালের ৩রা অক্টোবর কেবেকের বেকাঁকুরে জন্মগ্রহণ করেন। তার পিতা জঁ ভিলনোভ ও মাতা নিকোল দ্যমের। তিনি সেমিনায়ার সাঁ-জোসেফ দ্য ত্রোয়া-রিভিয়ের এবং পরে সেগেপ দ্য ত্রোয়া-রিভিয়েরে পড়াশোনা করেন। তিনি উনিভার্সিতে দ্যু কেবেক আ মন্ট্রিয়লে চলচ্চিত্র বিষয়ে অধ্যয়ন করেন।

## চলচ্চিত্রের তালিকা
### পূর্ণদৈর্ঘ্য চলচ্চিত্র

## পাদটীকা

## তথ্যসূত্র

## বহিঃসংযোগ

* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় চলচ্চিত্র পরিচালক
বিষয়শ্রেণী:কানাডীয় চিত্রনাট্যকার
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:ফরাসি চিত্রনাট্যকার
বিষয়শ্রেণী:ফরাসি ভাষার চলচ্চিত্র পরিচালক
বিষয়শ্রেণী:বিজ্ঞান কল্পকাহিনী চলচ্চিত্র পরিচালক
বিষয়শ্রেণী:লেজিওঁ দনরের নাইট
আওয়াল নাম্বার

***আওয়াল নাম্বার*** হচ্ছে ১৯৯০ সালে মুক্তিপ্রাপ্ত হিন্দি ভাষার একটি ক্রীড়াভিত্তিক চলচ্চিত্র যেটি হিন্দি চলচ্চিত্র শিল্পের বর্ষীয়ান অভিনেতা দেব আনন্দ পরিচালনা করেছিলেন। চলচ্চিত্রটিতে দেব আনন্দ নিজেও একটি ভূমিকায় অভিনয় করেছিলেন তখন তার বয়স ছিলো ৬৭, এছাড়াও ছিলেন তরুণ অভিনেতা আদিত্য পাঞ্চোলি এবং আমির খান। পাকিস্তানি ক্রিকেট খেলোয়াড় ইমরান খানকে প্রথমে আদিত্য পাঞ্চোলির জায়গায় নেওয়ার কথা ভাবা হয়েছিলো, দেব আনন্দ নিজেই ইমরানকে অভিনয়ের প্রস্তাব দিয়েছিলেন।

## কাহিনীখণ্ড
চলচ্চিত্রটির কাহিনী ক্রিকেট নিয়ে, ক্রিকেটে সানি (আমির খান) নামের একজন নতুন তারকা আসেন আরেকজন খ্যাতিমান তারকা রনি (আদিত্য পাঞ্চোলি) এর জায়গায়। রনি সানিকে ঘৃণা করা শুরু করে যে তার জায়গায় কেন সানিকে নিয়োগ দেওয়া হলো, যদিও সানি রনিকে ঘৃণা করেনা। রনি সানিকে সাজা দেওয়ার কথা চিন্তা করে আবার একটি সন্ত্রাসী ভারত এবং অস্ট্রেলিয়ার মধ্যকার একটি ম্যাচে মাঠে ব্যোমা পোঁতার সিদ্ধান্ত নেয়।

ডিআইজি বিক্রম সিং (দেব আনন্দ) সন্ত্রাসী হামলার পরিকল্পনাটি সম্পর্কে জানতে পেরে হামলা হওয়ার আগেই বন্ধ করে দেয় এবং হাজারো মানুষের জীবন বাঁচায়। সানি ম্যাচটিতে জিতে তারকা বনে যায়।
## চরিত্রে
* দেব আনন্দ - ডিআইজি বিক্রম সিং (ভিকি)
* আমির খান - সানি
* আদিত্য পাঞ্চোলি - রণবীর সিং রনি
* নীতা পুরি - মারিয়া
* একতা সোহিনী - আর্তি রাণী
* সুধীর পাণ্ডে - সুন্দরম
* বিক্রম গোখালে
* পরীক্ষত সাহনী - সিলেকশোন কমিটি মেম্বার হিসেবে স্পেশাল এ্যাপেয়ারেন্স
* রাম মোহন - সিলেকশোন কমিটি মেম্বার হিসেবে স্পেশাল এ্যাপেয়ারেন্স
* অঞ্জন শ্রীবাস্তব - ক্রিকেট কমেন্টেটোর (স্পেশাল এ্যাপেয়ারেন্স)
* ভরত ভূষণ - সানির দাদা
* বীরবল - চঙ্গলাল
* সমীর খাক্কর - সন্ত্রাসী
* কুলভূষণ খারবান্দা - কুন্দি
* ম্যাক মোহন - মণি
* আফতাব শিবদাসানি - কিশোর সানি

## তথ্যসূত্র

## বহিঃসংযোগ
* 

বিষয়শ্রেণী:১৯৯০-এর চলচ্চিত্র
বিষয়শ্রেণী:১৯৯০-এর দশকের হিন্দি ভাষার চলচ্চিত্র
বিষয়শ্রেণী:বাপ্পী লাহিড়ীর সুরারোপিত চলচ্চিত্র
বিষয়শ্রেণী:ভারতে ক্রিকেট সম্পর্কে চলচ্চিত্র
ব্রুকলিন প্রিন্স

**ব্রুকলিন কিম্বার্লি প্রিন্স** (জন্ম ২০১০) এসজন মার্কিন শিশু অভিনেত্রী, অধিক পরিচিত সমালোচকদের দ্বারা বহুল প্রশংসিত *[[দ্য ফ্লোরিডা প্রজেক্ট]]* (২০১৭)-এ অভিনয়ের জন্য।

## প্রারম্ভের জীবনন
প্রিন্স তার কর্মজীবন শুরু করেন মাত্র ২ বছর বয়স থেকেই, প্যারেন্টিং, চাক ই. চিসে'স, ভিজিট অরলান্ডো এবং অন্যান্য মুদ্রণ এবং টিভি বিজ্ঞাপন উপস্থিত হয়ে।

## ফিল্মোগ্রাফি

## পুরস্কার ও মনোনয়ন

## তথ্যসূত্র

## বহিঃসংযোগ
*

বিষয়শ্রেণী:২০১০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশু অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:ফ্লোরিডার অভিনেত্রী
জর্জ স্মিথ (রসায়নবিদ)

**জর্জ পিজজেনিক স্মিথ** (জন্ম ১০ মার্চ ১৯৪১) হচ্ছে একজন আমেরিকান জৈব রসায়নবিদ এবং নোবেল বিজয়ী। তিনি মিশৌরী কলম্বিয়া বিশ্ববিদ্যালয়ের অধ্যক্ষ।

## পেশা
তিনি হার্ভার্ড কলেজ থেকে জীববিজ্ঞানের উপর স্নাতক করেন এবং একবছরের জন্য মাধ্যমিক স্কুলের শিক্ষক ও পরীক্ষাগারের যন্ত্রবিদ ছিলেন। তিনি হার্ভার্ড বিশ্ববিদ্যালয় থেকে ব্যাকটেরিয়া ও প্রতিষেধকবিজ্ঞানের উপর পিএইচডি অর্জন করেন। তিনি ১৯৭৫ সালে মিশৌরী কলম্বিয়া বিশ্ববিদ্যালয়ে যোগ দেওয়ার পূর্বে উইসকনসিন বিশ্ববিদ্যালয়ে (অলিভার স্মিথ) যিনি পরবর্তীতে নোবেল পান) পোস্ট ডক ছিলেন। তিনি ডিউক বিশ্ববিদ্যালয়ে ১৯৮৩-৮৪ রবার্ট ওয়েবস্টারের সাথে কাজ করেন। তার সেখানকার কাজই তাকে পরবর্তীতে নোবেল এনে দেয়।

তিনি দশা প্রদর্শনীর কাজের জন্য বিখ্যাত। এটা হচ্ছে এমন একপ্রকার কৌশল যার মাধ্যমে সুনির্দিষ্ট প্রোটিনের জেনেটিক কোড কৃত্রিমভাবে ব্যাকটেরিওফেজের কোট প্রোটিন জিনে প্রবেশ করানো হয়। এর ফলে সেই প্রোটিন ব্যাকটেরিওফেজের বাইরেও প্রদর্শিত হয়। স্মিথই প্রথম ১৯৮৫ সালে এই কৌশলকে প্রথম বর্ণনা করেন।  তিনি ২০১৮ সালে এই কাজের জন্য গ্রেগ উইন্টার ও ফ্রান্সিস আর্নল্ডের সাথে একত্রে রসায়নে নোবেল পান।

## পুরস্কার এবং সম্মাননা
*২০০০ মিশৌরী কলম্বিয়া বিশ্ববিদ্যালয় এর অধ্যক্ষ 
*২০০১ - এএএএসের নির্বাচিত ফেলো
*২০০৭ প্রমেগা বায়োটেকনোলজি গবেষণামুলক পদক
*২০১৮ গ্রেগ উইন্টার ও ফ্রান্সিস আর্নল্ডের সাথে একত্রে নোবেল বিজয়। 

## তথ্যসূত্র

## বহিঃসংযোগ

*Capsule bio in Chemical Reviews

বিষয়শ্রেণী:জীবিত ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:American chemists
বিষয়শ্রেণী:American Nobel laureates
বিষয়শ্রেণী:Nobel laureates in Chemistry
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:Haverford College alumni
বিষয়শ্রেণী:Fellows of the American Association for the Advancement of Science
বিষয়শ্রেণী:People from Norwalk, Connecticut
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন জীববিজ্ঞানী

বিষয়শ্রেণী:মার্কিন নোবেল বিজয়ী
বিষয়শ্রেণী:নোবেল বিজয়ী রসায়নবিদ
অ্যাপল পে

**অ্যাপল পে** অ্যাপল ইনকর্পোরেটেড দ্বারা পরিচালিত একটি মোবাইল পেমেন্ট এবং ডিজিটাল ওয়ালেট পরিষেবা যা ব্যবহারকারীদের আইওএস অ্যাপ্লিকেশন এর মাধ্যমে ব্যক্তিগতভাবে এবং ওয়েবে পেমেন্ট করতে সক্ষম করে।
এটি আইফোন, অ্যাপল ওয়াচ, আইপ্যাড এবং ম্যাক -এ সমর্থিত। এটি ডিজিটাইজ করে এবং একটি ক্রেডিট বা ডেবিট কার্ড চিপ এবং পিন বা চৌম্বকীয় স্ট্রিপ লেনদেনটি করতে বিক্রয় প্রতিষ্ঠানে যোগাযোগ করতে সক্ষম  
এটি ইতোমধ্যে টাচ আইডি, ফেস আইডি, পিন বা পাসকোডের মাধ্যমে দুই-ফ্যাক্টর প্রমাণীকরণ যুক্ত করার সাথে সাথে, অনেক দেশে ইতিমধ্যেই যোগাযোগহীন অর্থপ্রদানের অনুরূপ।
এই সেবাটি অ্যাপল ডিভাইসগুলিকে একটি কাছাকাছি ফিল্ড কমিউনিকেশন (এনএফসি)বেতার এনটিনা ব্যবহার করে বিক্রির ব্যবস্থাগুলির সাথে বেতারভাবে যোগাযোগ করতে দেয়, অ্যাপল টাচ আইডি এবং অ্যাপল ওয়ালেট। "একটি ডেডিকেটেড চিপ যা এনক্রিপ্ট প্রদানের তথ্য সঞ্চয় করে" (নিরাপদ উপাদান হিসাবে পরিচিত)।

এটি মার্কিন যুক্তরাষ্ট্রে, যুক্তরাজ্য, কানাডা, অস্ট্রেলিয়া, ব্রাজিল, সংযুক্ত আরব আমিরাত, রাশিয়া, চীন, নিউজিল্যান্ড, সিঙ্গাপুর, জাপান, তাইওয়ান এবং হংকং এবং অন্যান্য ইউরোপীয় বিভিন্ন দেশে পাওয়া যায়। আমেরিকান এক্সপ্রেস, ভিসা ইনক। ভিসা, মাস্টারকার্ড এবং ইউনিয়নপ্যা ইত্যাদি সহ অ্যাপল পে সর্বাধিক প্রধান ক্রেডিট কার্ড বা ডেবিট কার্ডগুলিকে সমর্থন করে।

## তথ্যসূত্র

বিষয়শ্রেণী:২০১৪-এর সফটওয়্যার
বিষয়শ্রেণী:অ্যাপল ইনকর্পোরেটেডের সেবা
বিষয়শ্রেণী:অ্যাপল ইনকর্পোরেটেডের সফটওয়্যার
বিষয়শ্রেণী:২০১৪-এ কম্পিউটার সম্পর্কিত প্রবর্তন
বারুইপুর পূর্ব বিধানসভা কেন্দ্র

**বারুইপুর পূর্ব (বিধানসভা কেন্দ্র)** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৭ নং বারুইপুরপূর্ব (এসসি) বিধানসভা কেন্দ্রটি বামনগাছী, চালতাবেরিয়া, ধোসা চন্দনেশ্বর, জঙ্গলিয়া, খাকুরদহ এবং নারায়ণীতলা গ্রাম পঞ্চায়েত গুলি জয়নগর ১ সমষ্টি উন্নয়ন ব্লক এবং বেগমপুর, বেলেগাছি, বৃন্দাখালি, চম্পাহাটি, হাড়দহ, নবগ্রাম, রামনগর-১, রামনগর-২ ও দক্ষিণ গড়িয়া  গ্রাম পঞ্চায়েত গুলি বারুইপুর সমষ্টি উন্নয়ন ব্লক এর অন্তর্গত।

বারুইপুর পূর্ব বিধানসভা কেন্দ্রটি ২২ নং যাদবপুর লোকসভা কেন্দ্র এর অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালে তৃণমূল কংগ্রেসের নির্মল মণ্ডল তার নিকটতম প্রতিদ্বন্দ্বী সিপিআই (এম) এর বিমল মিস্ত্রিকে পরাজিত করেন।

 

### ২০০৬
২০০৬ সালে সিপিআই (এম) এর রাহুল ঘোষ তার নিকটতম প্রতিদ্বন্দ্বী তৃণমূল কংগ্রেসের অরুপ ভদ্রকে পরাজিত করেন।

 

### ২০০১
২০০১ সালে, তৃণমূল কংগ্রেসের অরুপ ভদ্র সিপিআই (এম) এর সুজন চক্রবর্তীকে পরাজিত করেন।

 

### ১৯৭৭-২০০৬ বারুইপুর
২০০৬ সালের রাজ্য বিধানসভা নির্বাচনে, সিপিআই (এম) এর রাহুল ঘোষ বারুইপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অরুপ ভদ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৮ সালের উপনির্বাচনে, সিপিআইএমের ডা. সুজন চক্রবর্তী তৃণমূল কংগ্রেসের অরুপ ভদ্রকে পরাজিত করেন। তৃণমূল কংগ্রেসের অরুপ ভদ্র ২০০১ সালে সিপিআই (এম) এর ডা. সুজন চক্রবর্তীকে ৫টি ভোটে পরাজিত করেন। ১৯৯৬ সালে কংগ্রেসের শোভনদেব চট্টোপাধ্যায় সিপিআইএময়ের ডা. সুজন চক্রবর্তীকে পরাজিত  এবং ১৯৯১ সালে সিপিআই (এম) এর হেমেন মজুমদারকে পরাজিত করেন। সিপিআই (এম) এর হেমেন মজুমদার ১৯৮৭ সালে কংগ্রেসের অরূপ ভদ্রকে পরাজিত করেন, ১৯৮২ সালে কংগ্রেসের জলিল  এবং ১৯৭৭ সালে কংগ্রেসের রাম কান্ত মন্ডলকে পরাজিত করেন।

### ১৯৫১-১৯৭২ বারুইপুর
১৯৬২ থেকে ১৯৭২ সাল পর্যন্ত বারুইপুর কেন্দ্রটি (এসসি) জন্য সংরক্ষিত ছিল। ১৯৭২ সালে কংগ্রেসের ললিত গায়েন জয়ী হন।  সিপিআই (এম) এর বিমল মিস্ত্রি ১৯৭১ সালে জয়ী হন।  এসএসপি এর কুমুদ রঞ্জন মণ্ডল ১৯৬৯  এবং ১৯৬৭ সালে জয়ী হন।  ১৯৬২ সালে কংগ্রেসের শক্তি কুমার সরকার জয়ী হন।  ১৯৫৭ এবং ১৯৫১ সালে বারুইপুর যৌথ আসন ছিল। ১৯৫৭ সালে সিপিআই এর খগেন্দ্র কুমার রায়চৌধুরী এবং গঙ্গাধর নস্কর উভয়ই জয়ী হন।   স্বাধীন ভারতের প্রথম নির্বাচনে ১৯৫১ সালে, সিপিআইয়ের ললিত কুমার সিনহা এবং কংগ্রেসের আব্দুস শোকুর বারুইপুর কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:দক্ষিণ চব্বিশ পরগণা জেলার রাজনীতি
হেই ডে

**হেই ডে** হলো "সুপারসেল" দ্বারা বিকাশিত এবং প্রকাশিত একটি বিনামূল্যের মোবাইল ফার্মিং গেম। হেই ডে ২১ জুন, ২০১২ তারিখে আইওএস এবং ২০ নভেম্বর, ২০১২ তারিখে এন্ড্রয়েডের জন্য মুক্তি দেয়া হয়। ২০১৩ সালের রিপোর্ট অনুযায়ী "সুপারসেল" হেই ডে এবং সুপারসেলের অন্য একটি গেম "ক্ল্যাশ অব ক্ল্যানস"-এর মাধ্যমে মাসে $৩০ মিলিয়ন উপার্জন করেছিল। ২০১৩ সালে হেই ডে ছিল ৪র্থ সর্বোচ্চ অর্থ উপার্জনকারী গেম।

## কাহিনী
খেলোয়াড়ের চাচা তার খামার আর দেখাশোনা করতে সক্ষম নন। তাই, সে খেলোয়াড়কে খামারের দেখাশোনা করবার দায়িত্ব দেন। গেমটি একটি কাকতাড়ুয়ার খেলোয়াড়কে গম রোপণ ও সংগ্রহ করার শিক্ষাদানের মাধ্যমে শুরু হয়। উৎপন্ন ফসল/পণ্য বিক্রি করে খেলোয়াড় কয়েন আয় করেন, যা পণ্য কারখানা, পোষা প্রাণী এবং সৌন্দর্যের সরঞ্জাম কিনতে ব্যবহার করা যায়। এভাবে খেলে তারা অভিজ্ঞতা পয়েন্ট (XP) উপার্জন করে, যা দ্বারা তারা লেভেল আপ হয়। গেমের অগ্রগতিতে খেলোয়াড় চাচার পুরোনো বন্ধু "অ্যানগাস" এর সাথে পরিচিত হয়, যিনি মাছ ধরা সম্পর্কে শিক্ষা দেয়।

খেলোয়াড় "প্রতিবেশী" -এ অন্তর্ভুক্ত হয়, যেখানে সদস্যরা প্রয়োজনে একে অপরকে সাহায্য করতে পারে এবং একে অপরের সাথে আলাপও করতে পারে।

## গেমপ্লে
গেমটির বিভিন্ন পর্বে বিভিন্ন ধরনের ফসল উন্মুক্ত করা হয় — মাঠ ফসল যেমন গম এবং কলা, ফলের গাছ এবং গুল্ম। খেলোয়াড় খামারের পশুও ক্রয় করতে পারে;  জলজ জীব, যেমন মাছ, গলদা চিংড়ি এবং হাস উপভোগ করতে পারে; এবং পোষা প্রাণী কিনতে পারে যাদের এক্সপি(XP) এর জন্য খাওয়ানো হয়। পরবর্তীতে তারা তাদের খামার বিস্তৃত করতে পারে। গেমটি খেলতে সক্রিয় করার জন্য একটি চলমান ইন্টারনেট সংযোগ প্রয়োজন।

## অভ্যর্থনা
"*গেমজেবো*", "*[[ফার্মভিল]]*"-এর সাথে এই গেমের সাদৃৃশ্য উল্লেখ এবং এর গ্রাফিক্সের প্রশংসা করে ৪/৫ দিয়েছিল। "*[[পকেট গেমার]]*" এই গেমটিকে "ব্রোঞ্জ পুরস্কার" দিয়েছিল।

## তথ্যসূত্র

## বহিঃসংযোগ
* 

বিষয়শ্রেণী:২০১২-এর ভিডিও গেম
বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:আইএসও গেম
বিষয়শ্রেণী:কৌশলমূলক ভিডিও গেম
বিষয়শ্রেণী:আইওএস গেম